PATVIRTINTA

 Švenčionių Juliaus Siniaus

 meno mokyklos direktoriaus

 2019 rugpjūčio 30 d.

 įsakymu Nr. V-37

**ŠVENČIONIŲ JULIAUS SINIAUS MENO MOKYKLOS VALYTOJO**

 **PAREIGYBĖS APRAŠYMAS**

**I. PAREIGYBĖ**

1. Švenčionių Juliaus Siniaus meno mokyklos valytojas (toliau – valytojas) pareigybė yra priskiriama paslaugų sektoriaus darbuotojų grupei.

2. Pareigybės lygis – D.

3. Pareigybės paskirtis – patalpų tvarkymas.

4. Pareigybės pavaldumas – valytojas tiesiogiai pavaldus Švenčionių Juliaus Siniaus meno mokyklos direktoriui ir ūkvedžiui.

**II. SPECIALŪS REIKALAVIMAI ŠIAS PAREIGAS EINANČIAM**

5. Valytojui netaikomi išsilavinimo ar profesinės kvalifikacijos reikalavimai.

6. Savo darbe vadovautis mokyklos nuostatais, vidaus darbo tvarkos taisyklėmis, mokyklos direktoriaus įsakymais.

7. Išmanyti:

7.1. dezinfekcijos ir plovimo priemonių paskirtį ir koncentraciją;

7.2. higienos reikalavimus;

7.3. įrengimų paskirtį ir eksploatacijos reikalavimus;

7.4. darbo, priešgaisrines saugos ir elektrosaugos reikalavimus.

 7.5. mokyklos struktūrą ir darbo organizavimą;

 7.6. materialinės atsakomybės pagrindus;

 7.7. patalpų priežiūros, valymo atlikimo tvarką;

 7.8. valomų patalpų tipus, paskirtį bei apimtį;

 7.9. organizacinės technikos, kanceliarinių baldų ir kito inventoriaus priežiūros reikalavimus;

 8. Žinoti:

 8.1.patalpų interjero ir gėlių priežiūros ypatumus

 8.2. priemonių, reikalingų darbui, rūšis, kokybę;

 8.3. naudojamų valymo priemonių sudėtį, savybes, naudojimosi jomis taisykles;

 8.4. kėlimo darbų leidžiamas normas;

 9. mokėti suteikti pirmąją pagalbą, įvykus nelaimingam atsitikimui darbe;

 10. turėti bendravimo psichologijos, profesinės etikos ir elgesio kultūros pagrindus.

 11. Valytojas privalo išklausyti ir išmanyti darbuotojų civilinės saugos ir sveikatos, priešgaisrinės saugos, elektrosaugos, higienos, sanitarijos ir estetinius reikalavimus.

12. Būti pareigingam, darbščiam, sąžiningam, gebėti bendrauti

**III. ŠIAS PAREIGAS EINANČIO DARBUOTOJO FUNKCIJOS**

13. Palaikyti pavyzdingą tvarką ir švarą bei kruopščiai valyti priskirtas patalpas.

14. Valytojas privalo mokėti naudotis darbo įrankiais, cheminėmis valymo priemonėmis, buitine technika.

15. Valyti priskirtas patalpas kasdien drėgnu būdu arba dulkių siurbliu, laikantis nustatyto jų tvarkymo eiliškumo.

16. Dirbti tik dėvint darbo drabužius ir pirštines.

17. Valyti patalpas, kabinetus ir tualetus skirtingais skudurais, šepečiais bei kibirais.

18. Tvarkyti, valyti tualetus, dirbti su dezinfekuojančiais skysčiais ar milteliais užsimovus gumines pirštines.

19. Baigus darbą su dezinfekuojančiais skiediniais, būtina nuplauti gumines pirštines su muilu, nenumovus jų nuo rankų.

20. Prieš plaunant grindis, jas iššluoti, kad ant grindų neliktų kokių nors aštrių daiktų.

21. Grindų ir sienų plovimui naudoti muilą arba specialias valymo priemones.

22. Valyti dulkes nuo baldų.

23. Valyti dulkes nuo stalų tik tada, kai ant jų nėra dokumentų.

24. Kasdien valyti veidrodžius, stiklines duris ir durų rankenas.

25. Valyti dulkes nuo šviestuvų, stalinių elektros lempų ir kitų elektros įrenginių tik išjungus juos iš elektros tinklo.

26. Kasdien valyti kilimines dangas dulkių siurbliu ir, esant būtinumui, priemonėmis, šalinančiomis dėmes.

27. Prižiūrėti gėles.

28. Sutvarkius patalpas, tvarkingai sustatyti kėdes, nepalikti užgriozdintų praėjimų, atsuktų čiaupų, įjungtų elektros prietaisų ir apšvietimo.

29. Tualetuose į šiukšlių dėžes įkloti polietileninius maišelius ir kasdien juos keisti.

30. Praustuvus, unitazus valyti specialiomis priemonėmis.

31. Langus valyti, prieš valant langus patikrinti, ar jie patikimai uždaryti, ar neįskilę.

32. Nenaudoti valymui degių ir nežinomos paskirties skysčių ir rūgščių.

33. Naudotis dulkių siurbliais, grindų blizgintuvais griežtai laikantis jų eksploatavimo taisyklių ir įsitikinus, kad jie techniškai tvarkingi.

34. Pernešti elektros prietaisus paėmus tik už rankenos, tempti juos už elektros laido draudžiama. 35. Valytojai neremontuoti pačiam elektros prietaisų.

36. Nuolat rinkti šiukšles į tam skirtus maišus bei išmesti į specialius konteinerius.

37. Valytojas privalo darbo metu saugoti darbo įrankius, tausoti darbui skirtas medžiagas.

38. Valytojas pavaldus mokyklos ūkvedžiui, vykdo jo teisėtus reikalavimus.

39. Baigus darbą išjungia apšvietimą mokyklos patalpose, patikrina, ar užrakintos mokyklos patalpos, uždaryti langai.

40. Pastebėjusi sugadintą inventorių, gedimą santechniniuose įrengimuose ar elektros instaliacijoje, praneša mokyklos administracijai, ūkvedžiui, esant būtinybei, pagal galimybes šalina gedimą.

41. Mokinių atostogų metu atlieka nesudėtingus remonto darbus, padeda tvarkyti aplinką, dirba kitus ūkio darbus.

42. Taupyti vandenį ir elektros energiją.

43. Vykdyti mokyklos direktoriaus, ūkvedžio pavedimus

**IV. TEISĖS IR ATSAKOMYBĖ**

 **Darbuotojas turi teisę:**

45. reikalauti, kad ūkvedys laiku ir pakankamais kiekiais aprūpintų darbui skirtomis valymo priemonėmis, įrankiais bei asmeninėmis apsaugos priemonėmis;

46. reikalauti saugių ir sveikų darbo sąlygų;

47. neatlikti darbų, kurie prieštarauja darbuotojų saugos ir sveikatos, priešgaisrinės saugos, elektrosaugos bei higienos reikalavimams, prieš tai pranešus mokyklos administracijai;

48. pateikti mokyklos administracijai pastabas ir pasiūlymus darbo sąlygoms pagerinti;

49. dalyvauti mokyklos susirinkimuose bei reikšti savo nuomonę;

**Darbuotojas atsako už:**

50. darbo metu valomą inventorių, mokymo priemones, baldus;

51. atliekamų darbų kokybę;

52. patalpų užrakinimą;

53. tinkamą darbo laiko naudojimą ir darbo drausmės pažeidimus.

53. Už savo pareigų netinkamą vykdymą darbuotojas atsako įmonės darbo tvarkos taisyklių ir Lietuvos Respublikos įstatymų nustatyta tvarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

...................................

 (parašas)

...................................

 (vardas, pavardė)

....................................

 ( data)

...................................

 (parašas)

...................................

 (vardas, pavardė)

....................................

 ( data)